Diari Oficial de la Generalitat Valenciana


Sumari del DOGV 8527, del 11-04-2019 (2019/2668)

Notificació de la sentència dictada en el procediment ordinari número 712/2017.
-------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2668


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el procediment ordinari número 712/2017. [2019/2668]  
Part demandant: CaixaBank, SA.  
Part demandada: Francisco Cabellos Vergara, María Cristina Gallego Marín i Cristina Cabellos Gallego.  
Sobre ordinaris  
  
En el judici referenciat s'ha dictat la sentència la dispositiva literal de la qual és la següent:  
Estime en part la demanda interposada per CaixaBank, SA, representada per la procuradora Silvia López Monzó i defensada per la lletrada María Victoria Ramírez Huguet, contra María Cristina Gallego Marín, Francisco Cabellos Vergara, representats per la procuradora Mireia López Carbonell i assistits pel lletrat Andrés Alonso Pons, i Cristina Cabellos Gallego, en rebel·lia processal:  
1) Declare resolt el contracte de crèdit amb garantia hipotecària concertat entre les parts mitjançant escriptura pública de data de 27 de novembre de 2009, subscrit davant del notari de Múrcia, Francisco Javier Clavel Escribano, amb número de protocol 3405, amb venciment anticipat de la total obligació de pagament del contracte de crèdit hipotecari convingut per les parts mitjançant l'escriptura pública descrita en el fet primer de la demanda.  
2) Condemne els demandats, al pagament de la totalitat de les quantitats degudes a la demandant per principal, així com per interessos reportats fins a la data d'interposició de la demanda, que ascendeixen a la quantitat de 86.750,58 euros, menys 624,65 euros pagats a compte del total,86.125, 93 euros, així com dels interessos remuneratoris que es reporten des de la interpel·lació judicial, i els de l'article 576 de la Llei d'enjudiciament civil des de la sentència i fins al complet pagament de les quantitats degudes a la demandant.  
3) Declare la nul·litat per abusives de les clàusules contractuals que preveuen el venciment anticipat del préstec per impagament de qualsevol quota (pacte 6é bis), la que fixa els interessos moratoris al 20,50 % (pacte sisé), la que estableix com a índex de referència l'IRPH per a calcular l'interés remuneratori variable i clàusula sòl al 3 % (Pacte 3r bis), la que trasllada a l'acreditat les despeses de preparació i formalització de la hipoteca (Pacte 5é), així com una suposada imposició de la totalitat de costes i despeses als prestataris, (clausula 8a) i de renúncia de drets de notificació d'una futura cessió o venda del crèdit, (Pacte 11é).  
  
4) Sense fer expressa condemna a costes processals.  
Notifiqueu aquesta resolució a les parts i indiqueu-los que en contra aquesta es pot interposar directament recurs d'apel·lació en el termini de vint dies davant d'aquest mateix jutjat, i per a davant l'Audiència Provincial de València, previ depòsit i taxa corresponent  
  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada Cristina Cabellos Gallego, per la Resolució de 12 de març de 2019, la lletrada de l'Administració de justícia, Sara Guillen Marzal, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha decidit la publicació d'aquest edicte per a portar a efecte la diligència de notificació de sentència.  
  
  
Picassent, 12 de març de 2019.- La lletrada de l'Administració de justícia: Sara Guillen Marzal.